नेपाल टेलिकमले खोलेको रिचार्ज कार्ड प्रिन्टिङको टेण्डर खोल्ने दिनभन्दा तीन दिन अघिदेखि टेलिकमको टेण्डरको कारण टेलिकमलाई १० करोड घाटा हुने भन्ने व्यहोराको समाचार प्रकाशन सुरु गरी मिडिया क्याम्पेन सुरु भएको थियो। समाचार छापिएको दिनको अघिल्लो रात ८ बजे यस सम्बन्धी समाचार अंग्रेजीमा सम्बन्धित पत्रिकाका डेस्क तथा सम्पादकको इमेलमा पठाइएको थियो (विवरण तल हेर्नुस्)। दूरसञ्चार सम्बन्धी रिपोर्टिङ गर्ने पत्रकारहरुलाई भने यसबारे जानकारी नै दिइएको थिएन। नेपाली प्रेसहरुले पनि छाप्न सक्ने कुरा भारतीय कम्पनीलाई दिन खोज्नुमा टेलिकमका प्रबन्धनिर्देशकको नियत गलत रहेको दावी समाचारमा गरिएको थियो।
